जंगलाें में लगी आग के कारण बदतर हुई हवा, ऑस्ट्रेलियन ओपन पर मंडराया खतरा Smog threatens to stop play at Australian Open | sports - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: January 15, 2020, 2:50 PM IST
ऑस्ट्रेलिया के जंगलों में पिछले साल नवंबर में आग लगी थी
Last Updated: January 15, 2020, 2:50 PM IST
मेलबर्न. पिछले कुछ महीनों से ऑस्ट्रेलिया (Australia) के जंगलों में लगी आग ने पूरे देश को ही अपने चपेट में ले लिया है. जहां जंगलों में कई करोड़ जानवर अपनी जान गंवा चुके हैं, वहीं यह आग लोगों के सेहत को भी खराब कर रही है. दिन पर दिन यह आग बढ़ रही है और अब हालत तो यहां तक पहुंच गए हैं कि दोपहर के समय ऑस्ट्रेलिया में अंधेरा छाया रहता है. पूरे देश में स्मॉग छा गया है, जिससे लोगों को सांस लेने में तो दिक्कत हो रही है, मगर अब इसका असर खिलाड़ियों पर भी दिखने लगा है. कुछ ही दिनों में ऑस्ट्रेलियन ओपन (Australian Open) शुरू होने वाला है, जिसमें दुनिया के दिग्गज टेनिस खिलाड़ी हिस्सा लेंगे. मगर उससे पहले ऑस्ट्रेलियन ओपन के क्वालीफाइंग दौर में ही स्माॅग का असर खिलाड़ियों पर नजर आने लगा है, जिससे साल के पहले ग्रैंड स्लैम पर खतरा मंडराने लगा है.
क्वालीफाइंग मैच में खिलाड़ियों को लेनी पड़ रही है मददस्मॉग के कारण मंगलवार को एक क्वालीफायर सांस लेने में तकलीफ के कारण रिटायर हो गई, जबकि यूजीनी बूचार्ड ( Eugenie Bouchard) को चिकित्सा सहायता लेनी पड़ी. मेलबर्न में हवा की गुणवत्ता का स्तर इस समय बेहद खराब है और नगर प्रशासन ने इसे खतरनाक करार दिया है. इन हालात में साल के पहले ग्रैंडस्लैम के क्वालीफाइंग मुकाबले घंटे भर की देरी से शुरू हुए. स्लोवेनिया की डालिला जाकुपोविच को स्विटजरलैंड की स्टेफानी वोएजेले के खिलाफ मैच में बार बार खांसी आने के बाद पीछे हटना पड़ा. वहीं बूचार्ड को छाती में तकलीफ के कारण मेडिकल टाइम आउट लेना पड़ा. बाद में उसने तीसरा सेट और मैच जीता.
मुकाबले के दौरान मारिया शारापोवा
शारापोवा भी मैच में हुई धुएं से परेशान
मारिया शारापोवा (Maria Sharapova) को भी एक नुमाइशी मैच में बार बार खांसी के कारण ब्रेक लेना पड़ा. ऑस्ट्रेलिया के जंगलों में लगी भीषण आग में कम से कम 27 लोग मारे जा चुके हैं और 2000 से अधिक घर तहस नहस हो गए.
मेलबर्न पार्क से सिर्फ 16 किमी दूर है आग
ऑस्ट्रेलिया (Australia) के जंगलों में यह भयंकर आग 21 नवंबर को लगी थी, जो मेलबर्न से 350 किमीं के आस पास थी. मगर यह आगबढ़ते बढ़ते और भी भयंकर हो गई है और अब मेलबर्न पार्क से सिर्फ 16 किमी. ही दूर है.